stanford-oval/wikipedia huggingface dataset:
קבוצת GAC

| --- | --- |


 נתונים כלליים
 בורסה:  הבורסה לניירות ערך בהונג קונג (30 באוגוסט 2010–2238)  הבורסה לניירות ערך בשאנגחאי (601238) 
 תקופת הפעילות:  1955–הווה (כ־70 שנה)
 חברת אם:  Guangzhou Automobile Industry Group 
 חברות בנות:  Gonow  GAC Aion  Denway Motors  Leopaard Motors  Changfeng Motor  GAC Motor 
 מיקום המטה:  גואנגג'ואו, סין
 ענפי תעשייה:  תעשיית הרכב
 מוצרים עיקריים:  כלי רכב, כלי רכב חשמליים
 הכנסות:  כ-10 מיליארד דולר (2018)
 רווח:  1,134,000,000 רנמינבי (נכון ל־2012) 
 יו"ר:  ז'נג צ'ינגהונג
 מנכ"ל:  פנג שינגיה
 עובדים:  95,000
  
 Gac-Motor.com
 
קבוצת GAC (שם מלא באנגלית: Guangzhou Automobile Group Co., Ltd) היא אחת מ-10 יצרני הרכב הגדולים והוותיקים בסין ובסיסה בגואנגג'ואו. החברה מייצרת כ-2.5 מיליון רכבים בשנה ומעסיקה כ-80,000 עובדים ברחבי העולם. לאורך השנים הקבוצה מיצבה את עצמה כיצרנית מובילה ונקשרה בשיתופי פעולה עם יצרנים עולמיים כדוגמת טויוטה, הונדה, מיצובישי, איסוזו ופיאט, לשם ייצור רכביהם בסין. כלי הרכב של הקבוצה משווקים בכ-25 מדינות שונות בדרום אמריקה, אסיה והמזרח התיכון. בנוסף, לחברה מרכזי פיתוח בארצות הברית וכן מרכז עיצוב בלוס אנג'לס.
מבין חברות הבת של הקבוצה, GAC New Energy Automobile מתמחה ברכבים ירוקים, ומייצרת בין היתר את רכב הקרוסאובר החשמלי מדגם 3GE המשווק בישראל ואת דגמי ה-AION שצפויים להיות משווקים בישראל בשנת 2021. בנוסף, קבוצת GAC משווקת מכוניות תחת המותג Trumpchi, מכוניות ורכבים מסחריים תחת המותג Gonow, רכבי שטח תחת המותג Changfeng Motor, מכוניות חשמליות תחת המותג Aion ואוטובוסים תחת המותג GAC Bus.
תאגיד הסיני Guangzhou Automobile Industry Group – הוא אחד מ-200 החברות הגדולות בעולם לפי רשימת Fortune Global 500 לשנת 2020. החברה זכתה בתואר 'TOP BRAND' של ארגון JD POWER, זו השנה השמינית ברציפות כמותג המוביל והאיכותי ביותר בסין.
בישראל

קבוצת GAC MOTOR משווקת בישראל על ידי אוריון מוביליטי מבית קבוצת יוניון, אחת מקבוצות הרכב הגדולות בישראל (יבואנית טויוטה ולקסוס). מנכ"ל החברה הוא דור פיקל והיא יבואנית הרכב הראשונה והיחידה בישראל המשווקת רכבים חשמליים בלבד. אולמות התצוגה ומרכזי השירות של החברה נמצאים בתל אביב ובחיפה, במהלך השנה יפתחו נקודות מכירה ושירות נוספים.
החברה החלה לפעול בינואר 2020 והדגם הראשון של החברה, רכב הקרוסאובר החשמלי מדגם GE3, הושק בארץ במהלך שנת 2020. מועדי ההשקה דגמי הקרוסאובר החשמליים של החברה, AION LX ו-AION V, צפויים להיות במרץ 2021 ובאוקטובר 2021, בהתאמה.
היסטוריה

קבוצת GAC נוסדה ב-1955 כיוזמה של הממשל המקומי של מחוז גואנגדונג. ב-2010 וב-2011 הייתה ליצרנית הרכבים הסינית השישית בגודלה. ב-2010 הונפקה החברה בבורסה של הונג קונג וב-2012 הונפקה גם בבורסה של שאנגחאי.. לאחרונה חתמה GAC על הסכם שיתוף פעולה אסטרטגי עם טויוטה העולמית לפיתוח משותף של טכנולוגיית הנעה מימנית, וכמו כן תספק טויוטה ל-GAC את הטכנולוגיה ההיברידית שלה. זו הפעם הראשונה שטויוטה מציעה את טכנולוגיית הליבה ההיברידית שלה לחברה זרה.
דגם GAC GE3
דגם GAC AION S
דגם GAC AION LX
דגם Gonow Saboo
דגם אוורס S1
הערות שוליים

↑  נתוני החברה מתוך האתר statista
↑  נתוני החברה מתוך האתר statista
↑  GAC יצרנית הרכב הסינית מככבת בסקר האיכות של JD Power
↑  אורי עציון, מכונית חשמלית סינית ראשונה בדרך לישראל, באתר כלכליסט, 5 בספטמבר 2019
↑  Milestones Archived 2011-04-26 at the Wayback Machine Guangzhou Automobile Industry Group Official Site
↑  "GAC listed after 8-year marathon". people.com.cn. 2010-09-06. Retrieved 2012-04-14.
↑  נתוני החברה בבורסה לניירות ערך של הונג קונג
↑  נתוני החברה בבורסה לניירות ערך של שאנגחאי
↑  https://www.greencarcongress.com/2019/09/20190928-gac.html
| --- | --- |
בקרת זהויות :  ISNI: 0000 0004 5934 3614
דעת תבונות

| --- | --- |

 מידע כללי
 מאת:  רבי משה חיים לוצאטו
 סוגה:  מוסר
 קישורים חיצוניים
 ויקיטקסט:  דעת תבונות
 היברובוקס:  51256
דעת תבונות הוא ספרו רבי משה חיים לוצאטו הרמח"ל, העוסק במחשבה והגות יהודית ומבוסס על תורת הקבלה. הוא כתוב בצורת ויכוח בין השכל והנשמה. מבאר מושגים ביהדות בצורה עמוקה, וכמו כן את ההבדלים בין התקופות השונות בהיסטוריה ותקופות בעתיד מנקודת מבט דתית. הספר נחשב מספרי היסוד של הרמח"ל.
על הספר

כרוב ספרי הרמח"ל עוסק ספר זה בחכמת הקבלה. בשונה מספריו האחרים, בספר זה הסתיר רבי משה את חוכמת הקבלה וכמעט ולא השתמש במושגים קבליים. (הרעיונות הכתובים בספר זה מובאים בספרו האחר "ספר הכללים" בצורה קבלית ואף לא כדו־שיח). יש המשערים שמפני כך התקבל והתפרסם ספרו זה יותר משאר ספריו.
הרב חיים פרידלנדר הוציא מהדורה מוארת של הספר, והפנה בעניינים רבים להקבלות בספר הכללים.
מבנה הספר

הספר בנוי בצורה של ויכוח בין שתי ישויות המשוחחות כביכול ביניהן, כאשר האחת היא "השכל" והשנייה, "הנשמה". צורת כתיבה זו הייתה נפוצה בתקופת חיבור הספר. השכל הוא המסביר ואילו הנשמה היא השואלת. הספר מתחיל בשאלות ששואלת הנשמה וככל שהספר מתקדם, שאלות אלה מתבררות.
מרעיונות הספר

מושגים מרכזיים בספר הם "הנהגת הייחוד" ו"הנהגת המשפט" שחידש הרמח"ל. בספר מבואר שהנהגת המשפט היא ההנהגה שעל פיה הקב"ה מתנהג עם הברואים לפי מעשיהם. אם מעשיהם טובים, ינהג עימם בטוב. וכן להפך. הנהגת הייחוד לעומת זאת היא התייחסות הבורא לברואים ולבריאה ללא קשר למעשי בני האדם, וכל תפקידה הוא להביא בצורה נסתרת ומשולבת בהנהגת המשפט, את העולם לשלמותו המתוכננת מראש, גם ללא מעשים טובים. כמו כן, מוסבר בספר עניין זמני העולם לפי התקופות השונות, למשל הזמן שטרם חטא אדם הראשון, הזמן שאחר החטא, הזמן שעד מתן תורה, הזמן ממתן תורה, ובכלל, זמני ה"הארת פנים" לעומת זמני ה"הסתר פנים". במקומות מסוימים בספר עוסק הרמח"ל בקיצור גם בזמנים שאחר ששת אלפי השנה בהם העולם קיים על פי המסורת היהודית, ומסביר עד האלף העשירי, שבו אין לנו השגה, ונקרא, בהשאלה מ"מעשר בהמה" – עשירי קודש.
הערות שוליים

↑  ראו לדוגמה ספר שומר אמונים לרב יוסף אירגס. גם בתקופות מוקדמות יותר אנו מוצאים צורת חיבור זו, למשל בספר הכוזרי לרבי יהודה הלוי.
| --- | --- |
בקרת זהויות :  NLI: 987007373479505171
גבול של סדרה

ערך זה עוסק באיבר הגבול של סדרה מתכנסת. אם התכוונתם לסדרה שיש לה גבול, ראו .
בחשבון אינפיניטסימלי, גבול של סדרה ממשית הוא מספר, שאיברי הסדרה הולכים ומתקרבים אליו כך שהמרחק בין האיברים לגבול קטן כרצוננו. מושג זה מהווה אבן פינה באנליזה המתמטית, בכך שהוא מאפשר לנסח ולחקור בכלים סופיים את ההתנהגות של סדרות, פונקציות ותהליכים אינסופיים אחרים. סדרה שיש לה גבול נקראת סדרה מתכנסת. סדרה שאין לה גבול (אינה מתכנסת) נקראת סדרה מתבדרת.
באופן כללי יותר, אפשר להגדיר גבול לסדרה גם אם אבריה אינם דווקא מספרים ממשיים: ראו גבול בטופולוגיה.
סימון

את הטענה "הגבול של הסדרה  \{a_{n}\}_{n=1}^{\infty } הוא  L" ניתן לכתוב באופן  \lim _{n\to \infty }a_{n}=L או  a_{n}\to L (ולפעמים גם  a_{n}\xrightarrow {n\to \infty } L). הצירוף lim הוא קיצור של המילה הלטינית limes שפירושה "גבול". בסימון  a_{n}, האות  a מציינת את הסדרה שהאיבר שייך אליה, ו- n הוא אינדקס, המציין את מספרו הסידורי של האיבר בסדרה. הסמל  \infty  מסמל את מושג האינסוף. החץ  \to  מסמל שאיפה של הביטוי המצוין בתחילת החץ לזה שבסופו. כך ש  n\to \infty  מציין ש- n שואף לאינסוף.
הגדרת הגבול

אינטואיטיבית, מספר ממשי הוא גבול של סדרת מספרים אם אברי הסדרה הולכים ומתקרבים אליו. עם זאת הגדרה זו מעורפלת ואינה שימושית. כדי לתת הגדרה מדויקת יותר יש להשתמש במושגים של סביבה ומרחק, שיחולו על אברי הסדרה ממקום מסוים ואילך.
הגדרת הגבול > המשמעות של "קירבה לגבול"

קבוצת המספרים שמרחקם מערך נתון  a אינו עולה על גודל קבוע (כלשהו), נקראת סביבה של  a. בהקשר זה, מקובל להשתמש באות היוונית אפסילון ( \varepsilon ) כדי לייצג את רדיוס הסביבה. רדיוס הסביבה הוא מספר חיובי ( \varepsilon >0), אשר יכול להיות קטן כרצוננו. סביבה זו כוללת את כל המספרים  x המקיימים את התנאי  |x-a|<\varepsilon .
במסגרת מושגים אלו ניתן להגדיר את אברי הסדרה ה"קרובים" אל הגבול בצורה מדויקת יותר כנמצאים בסביבה של הגבול, כך שהמרחק של  a_{n} מ- L יהיה קטן מ- \varepsilon ; כלומר  \left|a_{n}-L\right|<\varepsilon .
משום ש- \varepsilon  יכול להיות קטן כרצוננו, על אברי הסדרה לענות על תנאי זה עבור כל  \varepsilon . הסימון המתמטי של "לכל" הוא  \forall . על כן, נכתוב את התנאי "לכל רדיוס סביבה חיובי אברי הסדרה נמצאים בסביבת הגבול" בצורה הבאה:  \forall \varepsilon >0,\,|a_{n}-L|<\varepsilon .
עם זאת, משום שהגדרנו את אברי הסדרה כ"הולכים ומתקרבים" לגבול ולא כ"קרובים" אליו, אין צורך שכל אברי הסדרה יהיו בסביבת הגבול כדי לענות להגדרה זו. כלומר, מספיק שכמעט כל האיברים יהיו בסביבת הגבול, החל ממקום מסוים שאותו נהוג לסמן באות  N גדולה או  N_{0}. על כך יורחב בהמשך.
הגדרת הגבול > המשמעות של "התקרבות לגבול"

הגדרה מדויקת של מושג הגבול תדרוש כי עבור כל סביבה של הגבול, ניתן למצוא מקום מסוים המסומן באות  N גדולה או  N_{0}, שהחל ממנו כל אברי הסדרה מצויים בתוך סביבה זו. דהיינו, עבור כל מרחק "קטן כרצוננו" מהגבול, קיים מספר טבעי  N_{0}=N_{0}(\varepsilon )\in \mathbb {N}  (שיכול להיות גדול מאוד, ותלוי בבחירה של  \varepsilon ), כך שכל איברי הסדרה מעבר לאותו מספר נמצאים בתוך מרחק זה מהגבול (הסימן של "קיים" הוא  \exists ). כיוון ש- n\to \infty  עד  N_{0} יש רק מספר סופי של אינדקסים וממנו והלאה יש מספר אינסופי של אינדקסים. לכן אפשר לומר שעבור כל  \varepsilon , כמעט כל אברי הסדרה נמצאים במרחק שקטן מ- \varepsilon  מהגבול - כלומר לא משנה עד כמה נצמצם את הסביבה של הגבול, עדיין כמעט כל הסדרה תישאר בתוך אותה סביבה.
צורת כתיבה נוספת היא:
הגדרת הגבול > המשמעות של "התקרבות לגבול" > איתור המספר  N_{0} שממנו והלאה אברי הסדרה נמצאים בסביבת הגבול

יש לשים לב שהאינדקס  N_{0} תלוי ב - \varepsilon . ככל ש  \varepsilon  יהיה קטן יותר,  N_{0} המתאים לו, עשוי להיות גדול יותר. לעיתים מסמנים  N_{\varepsilon } או  N_{0}(\varepsilon ) במקום  N_{0} כדי להדגיש עובדה זו.
כמו כן, יש לזכור שהאינדקס  N_{0} הוא מספר טבעי ( N_{0}\in \mathbb {N} ). כלומר, על פי הגדרת הגבול עליו להיות מספר שלם חיובי. לעיתים במהלך החישוב או ההוכחה של גבול של סדרה מסוימת יתקבל מספר ממשי חיובי שאינו שלם. במקרה זה האינדקס  N_{0} יהיה הערך השלם העליון של המספר שהתקבל בחישוב. שכן משום שהוא גדול יותר מהמספר שהתקבל, גם ממנו והלאה אברי הסדרה יתכנסו לעבר הגבול. כדי להדגיש שמדובר בערך העליון (פונקציית התקרה) הוא יסומן כך:  \lceil N\rceil .
הגדרת הגבול > אפיון התכנסות לפי קושי

תנאי קושי הוא אפיון שקול לכך שסדרה ממשית מתכנסת. סדרה המקיימת את תנאי קושי היא סדרה שהמרחק בין כל שני איברים שגדולים מאינדקס כלשהו, קטן כרצוננו. ניתן לשים לב שאף על פי שסדרה המקיימת את תנאי קושי בהכרח מתכנסת לגבול סופי, בהגדרה הפורמלית של תנאי קושי לא מופיע כלל ערך הגבול אליו הסדרה מתכנסת, ומכאן גם חשיבותו של אפיון זה: הוא מספק את האפשרות לקבוע האם סדרה מתכנסת מבלי להתייחס לגבול אליו היא מתכנסת, בניגוד להגדרת הגבול שמחייבת התייחסות לערך הגבול.
הגדרת הגבול > גבול במובן הרחב

אומרים שסדרה  a_{n} שואפת לאינסוף (או שאינסוף הוא גבול הסדרה), אם לכל מספר ממשי  M קיים מספר טבעי  N_{0} כך שלכל  n המקיים  n>N_{0} מתקיים  a_{n}>M. ההגדרה של שאיפה למינוס אינסוף דומה.
כך למשל סדרה כמו  1,2,3,4,5,\ldots  שואפת לאינסוף, כי ה"זנב" שלה גדול מכל מספר ממשי שנרצה, אולם הסדרה  1,2,1,3,1,4\ldots  אינה שואפת לאינסוף, כי היא אמנם גדולה כרצוננו, אולם לא כל איברי ה"זנב" גדולים כרצוננו.
הגבול כאופרטור

בתוך המרחב הווקטורי של כל הסדרות הממשיות, שאותו מסמנים ב- \mathbb {R} ^{\mathbb {N} } או  \mathbb {R} ^{\omega }, אוסף הסדרות המתכנסות מהווה אלגברה, שעליה מוגדר אופרטור הגבול: האופרטור מחזיר, עבור סדרה מתכנסת  a_{n}, את גבולה  \lim _{n\to \infty }a_{n}, שהוא מספר ממשי.
לפי אריתמטיקה של גבולות, בהינתן שתי סדרות מתכנסות  a_{n} ו- b_{n} וקבוע  \alpha  מתקיים
\ \lim _{n\to \infty }(a_{n}+b_{n})=\lim _{n\to \infty }a_{n}+\lim _{n\to \infty }b_{n}
\ \lim _{n\to \infty }(a_{n}\cdot b_{n})=\lim _{n\to \infty }a_{n}\cdot \lim _{n\to \infty }b_{n}
\ \lim _{n\to \infty }(\alpha \cdot b_{n})=\alpha \cdot \lim _{n\to \infty }b_{n}
\ \lim _{n\to \infty }\left({\frac {a_{n}}{b_{n}}}\right)={\frac {\lim _{n\to \infty }a_{n}}{\lim _{n\to \infty }b_{n}}}
כאשר בסעיף האחרון נדרש ש- \lim _{n\to \infty }b_{n}\neq 0 וש- b_{n}\neq 0 לכל  n.
מושגים קרובים

כאשר סדרה אינה מתכנסת, אין לה גבול במובן שהוגדר למעלה, ואז נדרשים כלים מעט אחרים. ההרחבה הטבעית הראשונה היא לסדרות שגבולן אינסוף או מינוס אינסוף, והן "מתכנסות במובן הרחב", כפי שהוסבר לעיל.
גבול של תת-סדרה נקרא גבול חלקי של הסדרה המקורית. כאשר סדרה מתכנסת כל הגבולות החלקיים שלה שווים. אוסף כל הגבולות החלקיים מתאר במובן ידוע את הסדרה המקורית; הגבול החלקי הקטן ביותר נקרא גבול תחתון, והגדול ביותר הוא גבול עליון.
ראו גם

גבול (מתמטיקה)
גבול של פונקציה
גבול (טופולוגיה)
מבחני התכנסות לסדרות
ייצוג גרפי של סביבת הנקודה  a על ישר המספרים. המרחק של כל מספר בסביבה מהנקודה  a קטן מרדיוס הסביבה, המיוצג על ידי  \varepsilon  ויכול להיות קטן כרצוננו.
על גבי הישר הממשי המרחק בין שני מספרים מוגדר כערך המוחלט של ההפרש שלהם
כרטיסי אשראי לישראל

| --- | --- |

 נתונים כלליים
 סוג:  חברה (תאגיד)
 תקופת הפעילות:  1979–הווה (כ־46 שנים)
 חברת אם:  בנק דיסקונט
 משרד ראשי:  בני-ברק
 בעלות:  בנק דיסקונט (71.84%), הבנק הבינלאומי (28.16%)
 מוצרים עיקריים:  הנפקת כרטיסי אשראי סליקת כרטיסי תשלום
 הכנסות:  1,148  מיליון שקל (2014)
 רווח:  141 מיליון שקל (2014)
 מנכ"ל:  לוי הלוי
 עובדים:  1,500
  
 www.cal-online.co.il
 
וריאציה של סמליל כ.א.ל השני, בשימוש מ-1999 עד 2001
סמליל כ.א.ל השלישי, בשימוש מ-2001 עד יוני 2019
כרטיסי אשראי לישראל בע"מ, הידועה גם במותג Cal ובשמה ההיסטורי "כ.א.ל" או בכינוי "ויזה כ.א.ל", היא חברה הפועלת בשוק כרטיסי האשראי בישראל בשני תחומי פעילות: הנפקת כרטיסי חיוב, בייחוד כרטיסי אשראי, וסליקת עסקאות בכרטיסי אשראי. החברה נוסדה בשנת 1979 על ידי בנק לאומי ובנק דיסקונט, ובעשור השני של המאה ה-21 היא נמצאת בבעלות משותפת של בנק דיסקונט (71.84%) והבנק הבינלאומי (28.16%).
במטה החברה, השוכן בבני-ברק, ובמשרדים נוספים שלה במודיעין עילית, מועסקים כ-1,500 עובדים. מנכ"ל החברה, החל מיולי 2018, הוא לוי הלוי.
פעילות החברה > תחום ההנפקה

Cal מנפיקה כרטיסי אשראי של חברת "ויזה", "מסטרקארד" בהיקפים נמוכים ובעלת בלעדיות על הנפקת כרטיסי "דיינרס" בישראל. את כרטיסי האשראי המונפקים על ידי החברה ניתן לחלק לשתי קבוצות עיקריות: כרטיסים בנקאיים לבנקים בהסדר, וכרטיסים בהנפקה ישירה.
החל משנת 2001 מעמידה החברה ללקוחותיה מחזיקי כרטיסי אשראי חוץ-בנקאיים (באמצעות חברה מאוחדת) הלוואות לשימושים שונים, ומעמידה לרשותם תוכניות אשראי מגוונות ופריסות תשלומים בקשר עם עסקאות שהם מבצעים באמצעות כרטיסי האשראי שבידם, כגון עסקאות קרדיט; חיובים נדחים; פריסת התשלום החודשי לפני ואחרי מועד החיוב; משיכת מזומן בתשלומים; וכיוצא בזה.
משנת 2005 מציעה החברה ללקוחותיה כרטיס אשראי מתגלגל תחת המותג "Active" (כיום "CalChoice"). בכרטיס מסוג זה מקבל הלקוח לביתו פירוט של העסקאות שביצע בחודש הקודם, ואת פרטי החיובים בגינם. על הלקוח להודיע לחברה את הסכום בו הוא מבקש להיות מחויב במועד החיוב הקרוב. אם הלקוח אינו מודיע לחברה מה גובה הסכום בו ירצה להיות מחויב, יחויב חשבונו בסכום מינימלי, כפי שנקבע בחוזה כרטיס האשראי, ואילו יתרת סכום החיוב החודשי תצטרף לסך התשלומים בהם יחויב הלקוח בחודש העוקב, והנושאים ריבית.
בנוסף, מנפיקה החברה כרטיסי מתנה תחת המותג "Wish U Card". כרטיסי המתנה הם כרטיסי חיוב הטעונים בסכום כסף, לפי בחירת מעניק המתנה, המאפשר למחזיק הכרטיס לבצע תשלום באמצעות הכרטיס בסכום בו נטען הכרטיס במסגרת הרשת בה הונפק הכרטיס (רשתות עימן התקשרה החברה בהסכמי הפצה של כרטיסים כאמור). החברה מנפיקה ומתפעלת כרטיסים נטענים עבור שותפים אסטרטגיים, בעיקר בתקופות החגים. בכרטיסים אלה ניתן להשתמש במספר בתי עסק בדומה לתווי קנייה.
בשנת 2006 החלה החברה להציע ללקוחותיה כרטיס אשראי מסוג ויזה המהווה "כרטיס אשראי וירטואלי", המאפשר ללקוח לקבל פרטי כרטיס ולהשתמש בהם לתשלום כתחליף לכרטיס פיזי.
בשנת 2021 הוכרז כי החברה משיקה פלטפורמה פיננסית דיגיטלית לתשלומים ואשראי המבוססת על שיתופי פעולה כחלק ממעבר המשק לטכנולוגיית סליקת כרטיסי תשלום EMV. כרטיס האשראי מונפק באופן דיגיטלי, ולפלטפורמה שתי יכולות ליבה: תשלום כשירות ואשראי כשירות. השירותים של כאל מיועדים לכרטיס מעסיקים, ארנקים דיגיטליים, מועדוני צרכנות, תחומי הביטוח, שכר, כרטיסי שי (גיפט קארדס) ומכירת אשראי בנקודות מכירה. כצעד ראשון כאל ייעדה את השירות לסקטור ההייטק, והחל מ-2022 לאחר פיילוט של שנה עם הייטקזון (היי ביז), שפיתחה את הכרטיס למועדון הצרכנות של עובדי ההיי־טק בישראל, הושק ארנק דיגיטלי לתשלום מתנות לחג, תקציבי רווחה, ניהול הוצאות, תשלומים בעולם המסעדות ועוד.
פעילות החברה > תחום הסליקה

כאל סולקת כרטיסי אשראי של "ויזה", "מסטרקארד" ואת כרטיסי "דיינרס" בבלעדיות. החל מ-2012 היא סולקת גם כרטיסים מקומיים במותג ישראכרט. החל משנת 2001 עוסקת החברה (והחל מסוף שנת 2003 גם באמצעות חברה מאוחדת) במתן שירות ניכיון לבתי עסק. הניכיון מתבצע כנגד שוברי עסקאות תשלומים ועסקאות רגילות, קרי זיכוי בית העסק בתשלום מיידי אחד בניכוי עמלת ניכיון מוסכמת. החברה מציעה לבתי עסק הקשורים עימה בהסכמי סליקה מגוון של תוכניות להקדמת מועד הזיכוי הרגיל, וזאת בתמורה לתשלום עמלות בגין הקדמת התשלום על ידי החברה. כמו כן מציעה החברה לחלק מבתי העסק עמם היא קשורה מקדמה על חשבון יתרות הזיכויים העתידיים שהם צפויים לקבל בגין שוברי עסקאות רגילות.[דרוש מקור]
החברה עוסקת במתן שירותי סליקה של עסקאות המבוצעות באמצעות רשת האינטרנט עבור בתי עסק שונים בישראל ומחוצה לה.
פעילות החברה > הקצאת אשראי בכרטיסי החברה

בעבר, ובעבור מיעוט הכרטיסים בהווה (במנפיקים בנקאיים בהסדר הנפקה עימה, שהבולט מביניהם הוא בנק מזרחי-טפחות), שיטת הקצאת האשראי של כאל שונה, ומשתנה בהתאם למותג. מסגרת האשראי האחידה לחשבון קיימת אומנם בכרטיסי דיינרס קלאב ומסטרקארד, אולם היא נפרדת עבור כל מותג בפני עצמו ומכונה "תקרת אשראי".
המצב שונה לגבי כרטיסי ויזה, שם גבולות השימוש בכרטיס מתפצלים למספר הקצאות אשראי נפרדות ובכל מקרה נמדדים ברמת הכרטיס הספציפי; כלל השימושים המחויבים לכל היאוחר במועד החיוב החודשי הקרוב מנצלים את "תקרת המשיכה" בכרטיס, המתאפסת מדי חודש. חיובים עתידיים ודחויים בכרטיס מנצלים את "מסגרת האשראי" בכרטיס, שצוברת את יתרת העסקאות שטרם שולמו מחודש לחודש. המשמעות היא שתשלום תורן בעסקת תשלומים למשל, מפנה את מקומו בניצול מסגרת האשראי בכרטיס ומנצל במקומה את תקרת המשיכה בכרטיס.
החלוקה הזו חופפת לעיתים: משיכת מזומן בכרטיס ויזה כאל בנקאי לפי המתכונת הישנה מנצלת את תקרת המשיכה בכרטיס על אף שהיא מאושרת בראש ובראשונה על סמך תקרת המשיכה ליממה שהגדיר מנפיק הכרטיס. בחו"ל מוגדרת תקרת משיכה רבעונית, הגבוהה פי 3 מתקרת המשיכה החודשית בארץ, והיא צוברת לתוכה את העסקאות והמשיכות מחו"ל. אם בכרטיס הוגדרה תוכנית אשראי אוטומטית לעניין חיובים מחו"ל, יתרת האשראי שלה תנצל בנוסף גם את מסגרת האשראי בכרטיס.
פעילות החברה > פעילויות נוספות

החברה מעמידה אשראי למי שאינם לקוחותיה ופונים אליה לקבלת אשראי. פעילות זו אינה בהיקף מהותי, לאור זה שמדיניות החברה דוגלת בהעמדת אשראי בעיקר באמצעות כרטיסי אשראי.
תולדות החברה

כרטיסי ויזה הונפקו לראשונה בארץ על ידי בנק לאומי החל ממאי 1978 על ידי חברת "לאומיקרד", חברה בת של הבנק שהוקמה לצורך הנפקת הכרטיסים. בתחילה הונפקו כרטיסים לשימוש בחו"ל בלבד, ובספטמבר 1978 החלה הנפקת כרטיסים לשימוש בארץ.
הכרטיסים המקומיים נקראו "לאומיקרד" והכרטיסים שנועדו לשימוש בחו"ל נקראו "לאומיקרד-ויזה".
ביוני 1979 חתמו בנק לאומי ובנק דיסקונט על הסכם להקמת חברת "כרטיסי אשראי לישראל". החברה הייתה בבעלות משותפת של בנק לאומי (65%) ובנק דיסקונט (35%).
כ.א.ל הוקמה עם הצטרפות בנק דיסקונט לרשת כרטיסי "ויזה" בישראל ונועדה לנהל את הנפקת ותפעול הכרטיסים לשתי קבוצות הבנקים המשתתפים יחדיו.
באותו חודש, בנק דיסקונט החל להנפיק כרטיסי "ויזה" תחת השם "אשראית".
מאוחר יותר החלו גם חברות האשראי האחרות להפיץ כרטיסי ויזה: סביב 1990 היה זה בנק הפועלים באמצעות "אמינית", חברה בת של תשלובת ישראכרט, "ויזה אלפא" של אלפא קארד בשנים 1998-2000 (בזיכיון מ-1996) ולאומי קארד החל מ-2001. בשנת 1992 רכשה כאל את "דיינרס קלאב ישראל", הזכיינית המקומית של מותג כרטיסי האשראי דיינרס. מ-2001 היא מנפיקה כרטיסי מסטרקארד.
איבוד הבלעדיות על הנפקת כרטיסי ויזה בישראל הביא לחיסכון משמעותי ללקוחות החברה, עם ביטול דמי החבר ועמלות רבות על הכרטיסים שתפעלה כאל, לצד שיפור תנאי המימון ללקוחות הצורכים שירותי אשראי. אולם, עם התייצבות נתחי השוק בענף שבה והעלתה את העמלות ואת שיעורי הריבית על אשראי (לצד פיתוח פתרונות אשראי חדשים).
בתחילת שנת 2000 בעקבות דרישה של הרגולטור, פרקו הבנקים את השותפות בחברה ובהתמחרות זכתה דיסקונט, באופן מפתיע, בזכות לרכוש את החלק של לאומי. דיסקונט רכשה את מניות לאומי בחברה ומיד מכרה 20% לבנק הבינלאומי, 24% לאליעזר פישמן ו-5% להראל השקעות. בנק לאומי הקים בעקבות זאת את "לאומי ויזה" ורוב לקוחותיו עזבו את חברת כא"ל ועברו ללאומי קארד. הבנק הבינלאומי הביא לכאל את לקוחותיו ובכך צירף כ-200,000 לקוחות לחברה. פישמן מכר את החזקותיו בחברה בשנת 2006 לדיסקונט ולבנק הבינלאומי. בתחילת שנת 2007 מכרה הראל את החזקותיה בחברה לדיסקונט ולבינלאומי.
תולדות החברה > הנהלת החברה

בשנים 2000–2003 כיהן כמנכ"ל החברה דב קוטלר ומשנת 2003 כיהן כמנכ"ל החברה בועז צ'צ'יק. בתקופת צ'צ'יק גדלה החברה והייתה לחברת כרטיסי האשראי הרווחית בישראל. בשנת 2009 נקנסה החברה על ידי "ויזה אירופה" בכ-9 מיליון אירו בשל ריבוי חיובים חוזרים. בעקבות זאת, נסגרה חברת הבת "כאל אינטרנשיונל" שביצעה את הסליקה הבינלאומית עבור החברה. בתחילת 2010 עזב בועז צ'צ'יק את החברה והוא הוחלף על ידי ישראל דוד, שכיהן כמנכ"ל עד 2012.
תולדות החברה > אי סדרים

בדצמבר 2011 נפתחה חקירה נגד חברת כ.א.ל ונגד המנכ"ל לשעבר בועז צ'צ'יק על ידי יחידת להב 433 והיחידה הארצית למאבק בפשיעה הכלכלית בחשד כי בין השנים 2010-2007 רימתה החברה את ארגוני האשראי הבינלאומיים, מבעלי מותגי האשראי ויזה ומסטרקארד, וביצעה בין היתר עבירות של הלבנת הון, שוחד וקבלת דבר במרמה. על פי החשדות, החלה החברה לחדור לשוק סליקת העסקות באינטרנט באתרי הימורים ופורנו, וכתוצאה מהגדלת נפח הפעילות וזיהוי הפוטנציאל העסקי בתחום, הוקמה ב-2008 חברת הבת "כאל אינטרנשיונל". החברה נחשדה בכך שהיא ביצעה סליקה בקידוד כוזב המעיד על פעילות לגיטימית של מסחר בעסקים אלה, ואישרה בתי עסק לסליקה ללא הליך זיהוי לקוח תוך התעלמות מהוראות החוק והצו לאיסור הלבנת הון, נוהלי בנק ישראל והרגולציה של חברות האשראי הבינלאומיות. בדצמבר 2014 הוחלט להגיש כתב אישום נגד המעורבים בפרשה, בכפוף לשימוע, אך בנובמבר 2016 הגיעה החברה להסכם פשרה עם פרקליטות המדינה במסגרתו תשלם קנס של 85 מיליון שקל ובתמורה לכך לא יוגש כתבי אישום בפרשה – לא נגד החברה עצמה וגם לא נגד בכיריה, בהם המנכ"ל לשעבר בועז צ'צ'יק וסמנכ"ל הסחר בחברת הבת, סטיב גרינשפן.
ב-2022 הטיל הפיקוח על הבנקים קנס בסכום של 650 אלף ש"ח על החברה בעקבות מקרים שבהם החברה אישרה עסקאות בכרטיסי אשראי לאחר ביטולם.
הערות שוליים

↑  ב.ל.ל. ודיסקונט הקימו חברה להפעלת כרטיסי אשראי "ויזה", מעריב, 26 ביוני 1979 (ארכיון העיתונות הישראלית)
↑   מיכאל רוכוורגר, "הוויקס של כרטיסי האשראי": הפיתוח החדש של כאל יקבע את עתידה הפיננסי, באתר TheMarker‏, 26 באפריל 2022
↑  נעמי צורף, לגהץ באפליקציה: כאל השיקה כרטיס אשראי דיגיטלי, באתר כלכליסט, 5 בינואר 2021
↑  עסקאות אלה יכולות לכלול אשראי שמממן בית העסק, כמו תשלומים ועסקה דחויה, וכלל האשראי שמועמד באמצעות הכרטיס, בין אם מול בית העסק ("קרדיט", "סופר קרדיט", "30+"/"ויזה עדיף"/"תשלום עדיף"), בין אם בתוכנית אשראי מזדמנת שביקש מחזיק הכרטיס (פריסה או דחייה של סכום החיוב החודשי או חלקו, "הלוואת אקספרס") או תוכנית אשראי אוטומטית המעודכנת בכרטיס ("חיוב חודשי קבוע", "מזומן כאל")
↑  כרטיס אשראי "ויזה" יונפק ע"י "בנק לאומי", מעריב, 14 במאי 1978
↑  כרטיס אשראי לאומיקרד־ויזה חדש, מעריב, 13 ביוני 1979
↑  הודעה לבעלי עסקים המכבדים כרטיסי VISA-לאומיקרד, מעריב, 26 באפריל 1979
↑  בל"ל ודיסקונט הקימו חברה לתיפעול כרטיסי "ויזה", דבר, 28 ביוני 1979
↑  יעקב הכהן, כיצד משתמשים בכסף מפלסטיק?, מעריב, 2 במאי 1980
↑  וִיזָה-כרטיס האשראי של בנק לאומי ובנק דיסקונט, מעריב, 28 בספטמבר 1979
↑  שלומית לן, ‏הכול אישי, באתר גלובס, 4 במרץ 2007
↑  יהודה שרוני, פישמן לשותפיו בכאל: מצאתי רוכש לאחזקותי, באתר nrg, באתר nrg מעריב, 13 באוגוסט 2004
↑  דפנה צוקר, ‏אינווסטק: הבינלאומי, דיסקונט והמזרחי הרוויחו מעסקת כאל, לאומי הפסיד, באתר גלובס, 26 בדצמבר 2001
↑  אבי שאולי, דיסקונט רוכש מפישמן את אחזקותיו בויזה כאל, באתר ynet, 25 ביולי 2006
↑  אבי שאולי, פישמן השלים מכירת כאל לבנקים, באתר ynet, 10 בדצמבר 2006
↑  אבי שאולי, דיסקונט והבינלאומי רוכשים אחזקות הראל ב-cal, באתר ynet, 2 במרץ 2007
↑  תני גולדשטיין, נולדו בתשס"ג: דור חדש של מנהלים, באתר ynet, 26 בספטמבר 2003
↑  עירן פאר, ‏התנאים של בועז צ'צ'יק בכאל נחשפים: עלות שכר של 103 אלף שקל בחודש, באתר גלובס, 28 באפריל 2009
↑  תומר זלצר, כאל השעתה בכירים בעקבות קנס מוויזה אירופה, באתר ynet, 15 בנובמבר 2009
↑  תומר זלצר, בלעדי ל"כלכליסט: לאחר פרישת צ'צ'יק: ישראל דוד מתקרב לתפקיד מנכ"ל כאל, באתר כלכליסט, 11 במרץ 2010
↑  אליצפן רוזנברג, מנכ"ל חדש לחברת כרטיסי האשראי כ.א.ל, באתר ynet, 21 במרץ 2010
↑   סיון איזסקו, בגלל אתרי הימורים ופורנו: כתבי אישום נגד חברת האשראי כאל – בכפוף לשימוע, באתר TheMarker‏, 21 באפריל 2014
 מיכאל רוכוורגר, הסדר פשרה בפרשת ההימורים בכאל: תשלם קנס של 85 מיליון שקל, באתר TheMarker‏, 4 בנובמבר 2016
↑  אלמוג עזר, כאל חייבה לקוחות בכרטיסי אשראי שבוטלו - תשלם קנס של 650 אלף שקל, באתר כלכליסט, 8 במאי 2022
| --- | --- |
בקרת זהויות :  VIAF: 55151431619456302297   WorldCat (עם VIAF): 55151431619456302297 
מדבקה משנות ה-80 המוקדמות המפרסמת את שימוש כרטיסי אשראית ולאומיקרד על גבי חלון ראווה
אהוד ביבי

| --- | --- |

ביבי, 2024
 לידה:  1981 (בן 44 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  מ-1999
 דרגה:    תת-אלוף
 תפקידים בשירות
 מפקד גדוד 402  ראש מחלקת תורת  והדרכה במפקדת קתמ"ר  מפקד יחידה 5252  מפקד עוצבת התבור  מפקד חטיבת האש 215  ראש מחלקת תכנון מבצעי בחטיבת המבצעים  ראש חטיבת כח האדם בזרוע היבשה.
 
אהוד ביבי (נולד ב-1981 ) הוא קצין צה"ל בדרגת תת-אלוף אשר מכהן כראש חטיבת כוח האדם בזרוע היבשה, בתפקידו הקודם כיהן כמפקד חטיבת האש 215.